Tazrawt-nneɣ tebḍa d ixfawen, deg yixef amenzu yella-d umeslay d awezzlan ɣef tmedyazt tamensayt d lesnaf-is tulmisin-is, syin nemmeslay-d ɣef tmedyazt n ucewwiq s umata sakin ɣef ucewwiq n lqarḥ di temnaḍin i nextar, nefka-d imedya n yicewwiqen-agi d yisentalnsen nssegziten-id akken iwata, di tama nemmel-d amek ulɣen, ad-naf belli yal acewwiq amek yuleɣ llan wawalen iqburen d wakken llan imaynuten, ad-naf amek ččuren d aserwes d umerwes, seg tayeḍ nssegzi-d awalen id-yemmalen lqarḥ di yal acewwiq, nexdem tasleḍt tamesɣanibt anda nerra lewhi ɣer tugnatin n uɣanib sqedcen imedyazen d tmedyazin deg yicewwiqen-a id-nejmaɛ.Tamedyazt taqbaylit d tamesbaɣurt seg zzman aqbur ar tura, di yal acewwiq d tamsirt yal acewwiq d aḥulfu, rnan cbaḥa n yifyar xas akken at zik ur ɣrin, ur sεin allalen usekles maca ccewqen, ssefran fkan azal i tutlayt-nneɣ.